CELEX: 32005R1623
Language: da
Date: 2005-10-04 00:00:00
Title: Kommissionens forordning (EF) nr. 1623/2005 af 4. oktober 2005 om supplering af bilaget til forordning (EF) nr. 2400/96 for så vidt angår registrering af to betegnelser i registret over beskyttede oprindelsesbetegnelser og beskyttede geografiske betegnelser (Tuscia (BOB) og Basilico Genovese (BOB))

5.10.2005   
            
            
               DA
            
            
               Den Europæiske Unions Tidende
            
            
               L 259/15
            
         
      KOMMISSIONENS FORORDNING (EF) Nr. 1623/2005
   af 4. oktober 2005
   om supplering af bilaget til forordning (EF) nr. 2400/96 for så vidt angår registrering af to betegnelser i registret over beskyttede oprindelsesbetegnelser og beskyttede geografiske betegnelser (Tuscia (BOB) og Basilico Genovese (BOB))
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (1), særlig artikel 6, stk. 3 og 4, og
   ud fra følgende betragtninger:
   
               (1)
            
            
               Italiens anmodninger i henhold til artikel 6, stk. 2, i forordning (EØF) nr. 2081/92 om registrering af betegnelserne »Tuscia« og »Basilico Genovese« blev offentliggjort i Den Europæiske Unions Tidende
                   (2).
            
         
               (2)
            
            
               Da Kommissionen ikke har modtaget indsigelser i henhold til artikel 7 i forordning (EØF) nr. 2081/92, skal betegnelserne optages i registret over beskyttede oprindelsesbetegnelser og beskyttede geografiske betegnelser —
            
         UDSTEDT FØLGENDE FORORDNING:
   Artikel 1
   Betegnelserne i bilaget til nærværende forordning tilføjes i bilaget til forordning (EF) nr. 2400/96 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. oktober 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 208 af 24.7.1992, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EUT C 229 af 14.9.2004, s. 2 (Tuscia). EUT C 259 af 21.10.2004, s. 3 (Basilico Genovese).
   
      (3)  EFT L 327 af 18.12.1996, s. 11. Senest ændret ved forordning (EF) nr. 1357/2005 (EUT L 214 af 19.8.2005, s. 6).
   
      BILAG
      Produkter i traktatens bilag I bestemt til konsum
      Fedtstoffer (smør, margarine, olier, osv.)
      ITALIEN
      Tuscia (BOB)
      Frugt, grøntsager og korn, også forarbejdet
      ITALIEN
      Basilico Genovese (BOB)